Ertemêtan
Ertemêtan (1928: ادرميد / "Edrémid" (Edremîd)) an Artemêt[çavkanî hewce ye] an Erdêmed[çavkanî hewce ye] an Erdmed[çavkanî hewce ye] an jî Aretmêt[çavkanî hewce ye] (bi tirkî: Edremit) yek ji navçeyên Wanê ye. Bingeha navçeyê di dema Medan de hatiye avêtin. Di qeydên dîrokî de wekî Erdêmed, Aretmêt, Ardmad, Erdmad, Erdemîd[çavkanî hewce ye] derbasdibe. Lê niha ev der bi kurdî Artemêt tê bilêvkirin. Artemêt 18 km ji Wanê dûr e. Di sala 1990'î de bûye navçe. Rûber 600 km², bilindahî ji rûyê deryayê 1.846 m ye. 12 gund û 18 mezre girêdayî navçeyê ne. Dewleta Tirk tenê 1 mezreyê dihesibîne û bi fermî nasdike. Hejmara niştecihên navendê 4.509 û bi giştî jî 15.696 e. Di statîstîkên fermî de şik hene. Aborî pirranî li ser çandiniyê ye. Herwekî turîzm jî navdar e. Artemêt xwedî dîrokeke dewlemend e. Gelek bermayiyên ji ûrartû, med, mîrîtiyên kurd hwd hene.